b'\n_START_ARTICLE_\nSava (razred podmornic)\n_START_PARAGRAPH_\nSava je bil razred dveh dizel-elektri\xc4\x8dnih podmornic, ki so jih zgradili v poznih 1970ih in zgodnjih 1980ih za Jugoslovansko vojno mornarico. Zasnovali jih je Brodarski institut (BI) iz Zagreba, zgradila pa jih je ladjedelnica Brodogradili\xc5\xa1te specijalnih objekata. V primerjavi s predhodnim razredom Heroj so bil nove podmornice dalj\xc5\xa1e, mo\xc4\x8dneje oboro\xc5\xbeene, bolj avtomatizirane in so se lahko potopile globlje. \xc5\xa0est torpednih cevi se je lahko uporabljalo tudi za polaganje morskih min. Obe podmornici "Sava" (P-831) in "Drava" (P-832) so upokojili v zgodnjih 2000-ih._NEWLINE_Podmornici sta bili dolgi 55,9 metra, izpodriv na povr\xc5\xa1ju je bil 770\xc2\xa0t (760 angle\xc5\xa1kih ton), pri potopljeni podmornici pa 964\xc2\xa0t (949 angle\xc5\xa1kih ton). Poganjala sta ga dva dizelska motorja MTU in en elektri\xc4\x8dni motor Kon\xc4\x8dar z mo\xc4\x8djo 1 MW. Hitrost na povr\xc5\xa1ju je bila 10\xc2\xa0kn (19\xc2\xa0km/h; 12\xc2\xa0mph), pod vodo pa 16,5\xc2\xa0kn (30,6\xc2\xa0km/h; 19,0\xc2\xa0mph). Podmornice so se lahko potopile do globine 300 metrov. Posadka je \xc5\xa1tela 35 \xc4\x8dlanov._NEWLINE_Imeli sta \xc5\xa1est 533 mm torpednih cevi za do deset torpedov TEST-71ME, ki so imeli najve\xc4\x8dji doseg 10,8\xc2\xa0nmi (20\xc2\xa0km; 12\xc2\xa0mi). Lahko sta bili oboro\xc5\xbeeni z do 20 morskimi minami.'